### 

### GUVERNUL REPUBLICII MOLDOVA

# HOTĂRÂRE nr. \_\_\_\_

**din \_\_\_\_\_\_\_\_\_\_\_\_\_\_\_\_\_ 2025**

**Chişinău**

cu privire la aprobarea Programului național privind controlul

armelor de calibru mic şi armamentului ușor pentru anii 2026-2030

(Programul SALW)

În temeiul art. 5 lit. b) și art. 6 lit. h) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul HOTĂRĂȘTE:

1. Se aprobă Programul național privind controlul armelor de calibru mic şi armamentului ușorpentru anii 2026-2030 (Programul SALW), conform anexei;
2. Autoritățile și instituțiile publice responsabile:

1) vor realiza acțiunile incluse în Planul de acțiuni privind implementarea Programului național privind controlul armelor de calibru mic şi armamentului ușor;

2) vor prezenta anual Ministerului Afacerilor Interne, până la 10 februarie, precum și la solicitare, rapoarte privind gradul de realizare a acțiunilor incluse în Planul nominalizat.

**3.** Ministerul Afacerilor Interne va prezenta Guvernului:

1) anual, până la data de 25 februarie, raportul de progres privind implementarea Programului menționat;

2) până la data de 15 aprilie 2028, raportul de evaluare intermediară pentru 2 ani;

3) până la data de 15 aprilie 2031, raportul de evaluare finală.

**4.** Finanțarea acțiunilor prevăzute în Planul de acțiuni privind implementarea Programului național privind controlul armelor de calibru mic şi armamentului ușor 2026-2030 se va efectua din contul și în limitele alocațiilor aprobate în aceste scopuri în bugetele autorităților implicate, precum și din alte surse, conform cadrului normativ.

**5.** Controlul asupra executării prezentei hotărâri se pune în sarcina Ministerului Afacerilor Interne.

**PRIM-MINISTRU Dorin RECEAN**

**Contrasemnează:**

**Ministrul afacerilor interne Daniella MISAIL-NICHITIN**

**Ministrul apărării Anatolie NOSATÎI**

**Ministrul finanțelor Victoria BELOUS**